آمریکا پرزیدنتی دونالد ترامپ، قوزئی کره لیدئری کیم جونگ اون ایله ۱۲ ژوئنده سنگاپوردا گؤروشه‌جگینی دئدی.
آمریکا پرزیدنتی، قوزئی کره اسکی حربی استخبارات رئیسی یوگ چولو آغ ائوده قارشیلادی.
۱۸ ایل آرادان سونرا آغ ائوه گئدن ایلک قوزئی کره‌لی یئتکی‌لی اولان چول، کیم جونگ اونون مکتوبونو ترامپا چاتدیردی.
ترامپ، آغ ائودکی قبولدان سونرا آچیقلاماسیندا، مکتوبون "چوخ خوش و ماراق‌لی" اولدوغونو دیله گتیره‌رک،
"بو آنلاشمانی قوزئی کره ایسته‌ییر. مومکون اولسا بیز ده ایسته‌ییریک" شکلینده دانیشدی.
قوزئی کره ایله باغلی بیر چوخ تحریم قرارینین حاضر اولدوغونو خاطیرلادان دونالد ترامپ، حاضردا داوام ائد‌ن دیپلوماتیک پروسه داغیلانا قدر بو تحریملری حیاتا گئچیرمه‌یه‌جکلرینی، آنجاق کره یاریم آداسی نوکلئر‌دن آرینانا قدر تحریملرین ماسادا اولاجاغینی دئدی.
ترامپ، "بو پروسه‌ده آرتیق ماکسیموم باسقی ایفاده‌سین‌دن ده ایستیفاده ائتمه‌یه‌جه‌یه‌م" دئدی.
سنگاپورداکی تک بیر ذیروه‌ده هر شئیین حل اولوناجاغینی هئچ بیر زامان ادعا ائتمدیگینی بیل‌دیره‌ن ترامپ،
"بو بیر پروسه، زامان آلاجاق. هئچ واخت تک بیر گؤروشمه دئمه‌دیم، بونو بیر پروسه اولاراق گؤروروک" دئدی.
